

Тел 775 484 5111

770710401211

УТКЕМБАЕВА Салтанат Елемесовна,

Б.Қанатбаев атындағы орта мектебінің тарих пәні мұғалімі.

Атырау облысы, Мақат ауданы

**ТИІМДІ ОҚУ МЕН ОҚЫТУДАҒЫ САБАҚТЫ ЖОСПАРЛАУ**

Бүгінгі таңда  еліміздің ел болып, көк туымызды биікке желбіретіп, тәуелсіздігімізді шарықтата, егемендігіміздің еңсесін биік ұстай отырып, ұлтымызды болашаққа бастайтын -  келешек ұрпақ болып табылмақ.

Бүгінде қоғам мен заман дамуда. Соған байланысты осы таңдағы қоғам алдындағы басты мәселе болып отырған – жас ұрпақтың саналы тәрбие мен  сапалы білім алуы. Білім саласының басты мақсаты көшінен қалмай ілгерілеу. Сол көшке ілесе алмасақ, бізге сын. Еліміздің ертеңі жас ұрпақтың қолында, жас ұрпақты болашақ өмірге сеніммен аттандыру  ұстаздың қолында. Ұстаз осы жолда аянбай еңбек етіп, тынбай ізденуі, оқытуға қажетті жаңа, тиімді әдіс-тәсілдерді іріктеп, сұрыптап алуы шарт. Осы мақсатта Тиімді оқыту теориясының «Оқыту мен оқудағы жаңа тәсілдер» модулінің берері мол. «Балалар өзінің түсінігін өзіндік зерттеулері мен әлеуметтік өзара байланысқа сәйкес құратын белсенді білім алушылар болып табылады» [1, б. 12] демекші бала білім беру үрдісіндегі басты тұлға. Біз оған тек дайын білімді беріп қана қоймай, өз сана-сезімімен түсіне отырып алуына мүмкіндік жасауымыз керек.

Заман талабына сай білім саласында оқыту мен оқу тәжірибелерінде үлкен өзгерістер болуда.  Атап айтатын болсақ, кез келген мұғалім ең алдымен дәстүрлі түрінде өткізу стилінен арылып, оқытудағы жаңаша әдіс-тәсілдерді тиімді қолдана отырып, тиімді оқыту жүйесінде жеті модульді ықпалдастыра, жұмыс жасауға дағдылануы қажет. Бұл бағдарламамен жұмыс жасауға кез-келген мұғалім  міндетті болып саналады. Себебі, келешек ұрапағымызды өзіндік дәлелдерін жеткізе білетін, ынталы, сенімді, белсенді, сыни тұрғыдан ойлау қабілеттері жоғары, өз көзқарастарын айта алатын тұлға етіп қалыптастыру міндеттелген.

Тиімді оқыту бағдарламасы бойынша сабақ жоспарлау мұғалімнің өз сабағының жоспарын мақсатты құруына, кәсіби шеберлігін одан әрі жетілдіруіне септігін тигізеді. Бұл бағдарлама оқушылардың бірігіп оқу қабілеттілігіне ықпал ететін бірнеше компоненттерден тұрады.

Компоненттер оқытушының қолдауы мен оқыту үшін жауапкершіліктен басталады, оқытушының қолдауы оқушылар  өздеріне оқу үшін көбірек жауапкершілік сезінгеннен бастап біртіндеп күрделіден жеңілге қарай өтеді. Тиімді оқыту бағдарламасының бірнеше компоненттері бар. Олар мыналар: сабақ мақсатын белгілеу, модельдеу (үлгілеу), оқытуды басқару, бірлескен жұмыс (топтық жұмыс) және өз бетімен орындалатын жұмыс.

*Сабақтың мақсаты* оқушылар үшін олар орындайтын тапсырма мен оларды оқыту себептерінің арасындағы байланысты көре алуы үшін анық баяндалуы тиіс.

*Модельдеу* оқытушы өзі жоспарлаған әрекеттерді таныстыра отырып, тапсырманы орындаған кезде нұсқау беріп отыруы.

*Басқарылатын оқыту*

-         Басқарылатын оқыту кезінде мұғалім оқу үшін жауапкершіліктің біраз бөлігін оқушыға жүктейді.

-         Оқытушы оқушыға оның жаңа дағдыны немесе стратегияны меңгеруі кезінде қолдау көрсетеді

-         Оқытушы оқушылар үшін көмек сөздер, сұрақтар немесе жетелеуші сөйлемдер арқылы қолдау көрсетеді.

-         Басқарылатын оқыту әдетте шағын топтарда жүреді. Оқытушы оқушыларды топтарға бөліп, олармен жаңа оқу материалы мен мәліметтерді бекіту үшін жұмыс істей алады. [1, б.19]

Бірлескен жұмыс

-         Бірлескен жұмыс кезеңінің тиімді оқыту барысында оқушылар жаңа материалды бекіту мақсатында бір-біріне көмектесе отырып, оқу үшін өздеріне одан да көп жауапкершілікті жүктейді.

-         Осы кезеңде оқушылар бірігіп жұмыс істейді. Мұндай өзара әрекеттесу оқушылардың оқу материалын меңгеруі үшін аса маңызды. Көптеген зерттеулердің көрсетуі бойынша, жасөспірімдер оқу материалдарын бір-бірімен және өзара әрекеттесу барысында жақсырақ оқиды.

-         Басқалармен бірігіп жұмыс істеуі, сондай-ақ қазіргі әлемдегі табысқа жетудің қажетті дағдысы болып табылады.

*Өз бетімен жұмыс істеу*

-         Өз бетімен жұмыс істеу мектепте және одан тыс жерде орындалуы мүмкін.

-         Өз бетімен жұмыс істеудегі оқытушының ролі – оқушыға нақты кеңес беру. [1, б.21]

Жаңа тақырыпты меңгеру және қайталау, кері байланыс жасау кезінде де сыныптағы оқушылардың  бірлескен  сұхбаттың  тиімділігін  көрсететін жеткілікті дәлелдер бар. Олар: өзін-өзі реттеуді, қалай оқу керектігіне жоспар құруды,  берілген тақырып төңірегінде ой бөлісуді, бір-бірлерінен әртүрлі идеялар туралы мәлімет алмасуды, белгілі мәлімет жөнінде бір-біріне түсінуге көмек беруді, әр оқушы өз ойын дәлелдеп үйренеді және дәлелдеп сөйлеуге дағдыланады. Оқушылар бір-бірімен пікірлесіп жатқанда мұғалім олардың ойлау деңгейі қандай дәрежеде екендігін байқауға мүмкіндік алады. Оқушыларға қызықты және тақырыптың негізгі түйінін ашатындай етіп сұрақтарды қоюға, олардың диалог арқылы тығыз қарым-қатынасқа түсу арқылы  сөздік қорын дамытуға  әркез бағыттап отырады.

Жалпы, «Тиімді оқыту мен оқу» бағдарламасы бойынша өткізілген сабақтарда оқушылардың сабақты қалай оқу керектігін үйренуді меңгере отырып дағдыланды. Яғни метатанымдары пайда болады. Өздері ой қорытып, нәтижеге жетуге ұмтылады. Топтық жұмыс арқылы оқушы мен оқушы арасында, жұптық жұмысты пайдалану арқылы мақсатқа қол жеткізе алады. Сыныпта сабақ барысында көп өзгерістерді байқауға болады. Оқушылар өз ойларын Блум таксономиясы негізінде құрылған сұрақтарға толық жауап бере отырып, жаңа сабақты өз беттерімен тез меңгере алады. Сабақтағы  үнсіз  оқушылар сөйлеп, сабаққа қатысып отыратынын да байқауға болады.

Ойымды қорыта келе, оқытудағы жаңа әдіс -тәсілдер сабақ барысында  нәтижелі білімді игертудің кепілі дегім келеді. Яғни диалогтік оқыту мен қалай оқу керектігін үйрену және үйрету бір- бірінен ажырамас, бірін-бірі толықтыратын оқу екенін түсінуге болады. Нәтижесінде оқушылар өз ойларын нақты жеткізуге тырысып, сөздік қорын байытады. Бұдан оқытудағы жаңа әдіс-тәсілдер арқылы оқытудың мүмкіндіктерінің пайдасының зор екендігі анық байқалады. Алдағы уақытта әр мұғалім өз тәжірибелерінде жаңа әдіс-тәсілді енгізу үшін  Блум  таксономиясын, инсерт әдісін, дебатты  жиі қолданады  деп жоспарлап отырмын. Себебі болашақта оқушылардың ойлау қабілетін, диалогқа белсенділігін арттыру қажет. Қазіргі дамыған ХХІ ғасырда заман талабына сай бәсекеге қабілетті ұрпақ тәрбиелеуде аталған әдістің берері мол екендігін өткізілген тізбектелген сабақтар топтамасында қолданған әдіс-тәсілдердің тиімділігіне көзіміз жетті. Болашақта жаңа заманға сай жаңашыл ұстаз болу үшін оқытудағы жаңа әдіс-тәсілдерді кеңінен пайдаланып, теориялық білімді одан әрі шыңдап, оны тәжірибеде қолдану бағытында жұмыстану қажет екенін айтқым келеді.